## Pravilnik o upisnicima iz područja zaštite od požara i tehnoloških eksplozija

### NN 56/1994 (22.7.1994.), Pravilnik o upisnicima iz područja zaštite od požara i tehnoloških eksplozija

# MINISTARSTVO UNUTARNJIH POSLOVA

Na temelju članka 40. stavka 2. Zakona o zaštiti od požara ("Narodne
novine", br. 58/93), ministar unutarnjih poslova danosi

## PRAVILNIK

### o upisnicima iz područja zaštite od požara i tehnoloških eksplozija

Članak 1.

Ovim Pravilnikom propisuju se upisnici iz područja " zaštite od
požara i tehnoloških eksplozija, načini njihova vođenja i načini izvješćivanja.
Policijske uprave obvezne su voditi upisnike propisane ovim Pravilnikom
i izvješćivati Ministarstvo unutarnjih poslova (u daljnjem tekstu: Ministarstvo),
na način određen ovim Pravilnikom.

Članak 2.

Ministarstvo vodi upisnike o:

1. poduzećima koja imaju ovlaštenje za obavljanje poslova ispitivanja
ispravnosti i podobnosti uređaja, opreme, sredstava i instalacija namijenjenih
za gašenje, dojavu i sprečavanje širenja požara te drugih zaštitnih uređaja
i instalacija koje se uvoze iz inozemstva:

2. poduzećima koja imaju ovlaštenje za obavljanje poslova ispitivanja
stabilnih sustava za dojavu i gašenje požara i detekciju zapaljivih plinova
i para;

3. poduzećima i radnjama koje imaju ovlaštenje za obavljanje poslova
provjere ispravnosti i održavanja vatrogasnih aparata;

4. radnicima odgovornim za poslove zaštite od požara u pravnim osobama
i stručnim službama tijela državne vlasti, koji su položili stručni ispit;

5. radnicima ovlaštenih poduzeća za ispitivanje stabilnih sustava za
dojavu i gašenje požara, koji su položili stručni ispit za obavljanje navedenih
poslova:

6. radnicima ovlaštenih poduzeća i radnji za provjeru ispravnosti i
održavanje vatrogasnih aparata, koji su položili stručni ispit za obavljanje
navedenih poslova.

Članak 3.

Upisnik poduzeća koja imaju ovlaštenje za obavljanje poslova ispitivanja
ispravnosti i podobnosti uređaja, opreme, sredstava i instalacija namijenjenih
za gašenje, dojavu i sprečavanje širenja požara te drugih zaštitnih uređaja
i instalacija koje se uvoze iz inozemstva vodi se u očevidniku (registru).
Očevidnik sadrži: redni broj; tvrtku poduzeća; sjedište i adresu poduzeća;
broj izdanog odobrenja: datum izdavanja odobrenja; broj rješenja o izmjeni
odobrenja; broj rješenja o stavljanju izvan snage odobrenja i napomenu

Očevidnik se vodi u obliku knjige s brojkom označenim stranicama na
obrascu koji je u prilogu 1. uz ovaj Pravilnik i njegov je sastavni dio.

Članak 4.

Upisnik poduzeća koja imaju ovlaštenje za obavljanje poslova ispitivanja
stabilnih sustava za dojavu i gašenje požara vodi se u očevidniku.

Očevidnik sadrži: redni broj; tvrtku poduzeća; sjedište i adresu poduzeća;
broj izdanog odobrenja; datum izdavanja odobrenja; broj rješenja o izmjeni
odobrenja; broj rješenja o stavljanju izvan snage odobrenja i napomenu.

Očevidnik se vodi u obliku knjige s brojkom označenim stranicama na
obrascu koji je u prilogu 1. uz ovaj Pravilnik i njegov je sastavni dio.

Članak 5.

Upisnik poduzeća i radnji koja imaju ovlaštenje za obavljanje poslova
provjere ispravnosti i održavanja vatrogasnih aparata vodi se u očevidniku.
Očevidnik sadrži: redni broj; tvrtku poduzeća ili radnje; sjedište i adresu
poduzeća ili radnje; broj izdanog odobrenja; datum izdavanja odobrenja;
broj rješenja o izmjeni odobrenja; broj rješenja o stavljanju izvan snage
odobrenja i napomenu. Očevidnik se vodi u obliku knjige s brojkom označenim
stranicama na obrascu koji je u prilogu 2. uz ovaj Pravilnik i njegov je
sastavni dio.

Članak 6.

O radnicima koji su pristupili stručnom ispitu za obavljanje poslova
na radnim mjestima odgovornim za poslove zaštite od požara u pravnim osobama
i stručnim službama tijela državne vlasti vodi se upisnik u očevidniku.
Očevidnik sadrži: redni broj; broj upisnika UP/I; prezime i ime kandidata;
JMBG; datum, mjesto i općinu rođenja; stručnu spremu i zanimanje; tvrtku
poduzeća u kojoj je kandidat na radu; adresu; datum polaganja ispita, pismenog,
usmenog i praktičnog; ocjenu: položio, nije položio; popravni ispit iz
predmeta; datum polaganja popravnog ispita; ocjenu na popravnom ispitu:
položio, nije položio i napomenu. Očevidnik se vodi u obliku knjige s brojkom
označenim stranicama na obrascu koji je u prilogu 3. uz ovaj Pravilnik
i njegov je sastavni dio.

Članak 7.

O radnicima koji su položili stručni ispit za obavljanje poslova ispitivanja
stabilnih sustava za dojavu i gašenje požara vodi se upisnik u očevidniku.

Očevidnik sadrži: redni broj; broj upisnika UP/I; prezime i ime kandidata;
JMBG; datum, mjesto i općinu rođenja; stručnu spremu i zanimanje; tvrtku
poduzeća u kojoj je kandidat na radu; adresu; datum polaganja ispita: ocjenu:
položio, nije položio; popravni ispit iz predmeta; datum polaganja popravnog
ispita; ocjenu na popravnom ispitu: položio, nije položio i napomenu.

Očevidnik se vodi u obliku knjige s brojkom označenim stranicama na
obrascu koji je u prilogu 4. uz ovaj Pravilnik i njegov je sastavni dio

Članak 8.

O radnicima koji su položili stručni ispit za obavljanje poslova provjere
ispravnosti i održavanja vatrogasnih aparata vodi se upisnik u očevidniku.

Očevidnik sadrži: redni broj; broj upisnika UP/I; prezime i ime kandidata;
JMBG; datum, mjesto i općinu rođenja; stručnu spremu i zanimanje; tvrtku
poduzeća ili radnje u kojoj je kandidat na radu; adresu; datum polaganja
ispita, usmenog i praktičnog; ocjenu: položio, nije položio: poprevni ispit
iz predmeta; datum polaganja popravnog ispita; ocjenu na popravnom ispitu:
položio, nije položio i napomenu. Očevidnik se vodi u obliku knjige s brojkom
označenim stranicama na obrascu koji je u prilogu 5. uz ovaj Pravilnik
i njegov je sastav ni dio.

Članak 9.

Policijske uprave vode upisnike o

1. požarima i tehnološkim eksplozijama;

2. požarno-preventivnim pregledima objekata i prostora poduzeća i drugih
pravnih osoba;

3. podnesenim zahtjevima za pokretanje prekršajnog postupka iz oblasti
zaštite od požara:

4. izdanim posebnim uvjetima građenja iz područja zaštite od požara
i tehnoloških eksplozija;

5. izdanim suglasnostima na projektnu dokumentaciju iz područja zaštite
od požara i tehnoloških eksplozija.

Članak 10.

Upisnik o požarima i tehnološkim eksplozijama vodi se na središnjem
računalu Ministarstva unutarnjih poslova na način i u rokovima utvrđenim
posebnim propisom Ministarstva.

Članak 11.

O podnesenim zahtjevima za pokretanje prekršajnih postupaka iz područja
zaštite od požara vodi se upisnik na obrascima, na način i u rokovima utvrđenim
posebnim propisom Ministarstva.

Članak 12.

Upisnici o izdanim suglasnostima na projektnu dokumentaciju i posebnim
uvjetima građenja glede zaštite od požara sastoje se od kopija tih isprava,
koje se odlažu u registratore.

Članak 13.

O požarno-preventivnim pregledima poduzeća i drugih pravnih osoba vodi
se očevidnik i dosje predmeta. Očevidnik sadrži: redni broj; tvrtku i sjedište
pravne osobe; datum izvršenog požarno-preventivnog pregleda; broj i datum
izdanog rješenja s naredenim mjerama; krajnji rok određen za provedbu naređenih
mjera, datum nadzornog pregleda, ocjenu izvršenih mjera i napomenu.

Očevidnik se vodi u obliku knjige s brojkom označenim stranicama na
obrascu koji je u prilogu 6. uz ovaj Pravilnik i njegov je sastavni dio.

Dosje predmeta sadrži: zapisnik o pregledu, rješenje o naređenim mjerama,
podneseni zahtjev za pokretanje prekršajnog postupka, stručne nalaze, zapisnik
o nadzornom pregledu, službene bilješke te druge dokumente i materijale
u svezi s predmetom.

Članak 14.

Upisnici iz članka 2. i članka 9. točke 2., 4. i 5. ovog Pravilnika
mogu se voditi i na osobnim računalima.

Članak 15.

Policijske uprave dužne su dostavljati Ministarstvu kopije izdanih isprava
o posebnim uvjetima građenja, suglasnostima na projektnu dokumentaciju
i kopiju rješenja o naređenim mjerama po požarno-preventivnom pregledu.

Članak 16.

Stupanjem na snagu ovog Pravilnika prestaje vrijediti Pravilnik o evidencijama
iz oblasti zaštite od požara i o načinu obavještavenja ("Narodne novine",
broj 28/78.).

Članak 17.

Ovaj Pravilnik stupa na snagu osmog dana od dana objave u "Narodnim
novinama".

Broj: 511-01-78-18580/1-94.

Zagreb, 4. srpnja 1994.

Ministar unutarnjih poslova

**Ivan Jarnjak, v. r.**

---

PRILOG 1.

Stupci:

Red. broj Tvrtka poduzeća Sjedište i adresa poduzeća Broj izdanog odobrenja
Datum izdavanja odobrenja Broj rješenja o izmjeni odobrenja Broj rješenja
o stavljanju izvan snage odobrenja

Napomena

PRILOG 2.

Stupci:

Red broj Tvrtka poduzeća ili radnje Sjedište i adresa poduzeća ili radnje
Broj izdanog odobrenja Datum izdavanja odobrenja Broj rješenja o izmjeni
odobrenja Broj rješenja o stavljanju izvan snage odobrenja

Napomena

![](dodatni/362071.gif)

![](dodatni/362072.gif)

![](dodatni/362073.gif)

Pravilnik, NN 56/1994-1027